શહેરના પોશ ગણાતા વિસ્તાર જોધપુર ચાર રસ્તા સેટેલાઇટ રોડ પર આમેય દિવસભર ટ્રાફિક ગીચ રહે છે. ટ્રાફિક પોલીસ સતત હાજર હોય છતાં ચાર રસ્તા પર નવા બની રહેલા બિલ્ડિંગ માટે આવતા મિક્ષ્ચર ડમ્પર બિન્ધાસ્ત રોંગ સાઇડ રસ્તો ક્રોસ કરીને ટ્રાફિકને અર્ધો કલાક જામ કરી દે છે. સામાન્ય સ્કૂટર ચાલક જો રોંગ સાઇડ નીકળે તો તરત જ ફરજ ભાન કરાવતી પોલીસ દિવસમાં આવી રીતે કેટલાય ડમ્પર ટ્રકને રોંગ સાઇડ જવા માટે અન દેખી કરી લે છે.